Alban Berg

I Alban Maria Johannes Berg (9 ya ing Febrero 1885 – 24 ya ing Diciembre 1935) métung yang compositor a Austraco (Austrian). Miyábé la king kayang estilo déng liricismong Romantico ampó ing kaparalánan a labing adwang tonu (twelve-tone technique). Ditak la man déng óbrang likuán na, tatandánan dé antimóng métung karéng pékamaulagang compositor ning kadwang púlung síglu úli ning estilu nang mawagang (expressive) estilung sásákup karéng "kabilúgan da réng yátu ning kapanamdáman ampóng balangkas".